ΑΠΟΦΑΣΕΙΣ
Αριθμ. 20241474
Μετονομασία του Εργαστηρίου «Θαλασσίων Επιστημών-ΕΘΕ» του Τμήματος Ναυτιλιακών Σπου-
δών του Πανεπιστημίου Πειραιώς και αντικατάσταση του εσωτερικού κανονισμού του.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ιδίως τα
άρθρα 46-53, την παρ. 1 του άρθρου 415 (Εξουσιοδοτικές διατάξεις Κεφαλαίου ΣΤ´), την παρ. 3 του άρθρου
452 (Μεταβατικές διατάξεις Κεφαλαίου ΣΤ´).
2. Τον πρότυπο εσωτερικό κανονισμό λειτουργίας των
Πανεπιστημιακών εργαστηρίων του Πανεπιστημίου Πειραιώς (Β’ 7201/2023).
3. Τα άρθρα 76-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
4. Το άρθρο 192 του ν. 4823/2021 «Αναβάθμιση του
σχολείου, ενδυνάμωση των εκπαιδευτικών και άλλες
διατάξεις» (Α’ 136).
5. Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
6. Την υπ’ αρ. 20227639/28.11.2022 διαπιστωτική πράξη του Πρύτανη «Εκλογή Πρύτανη και ορισμός τεσσά-
ρων (4) Αντιπρυτάνεων του Πανεπιστημίου Πειραιώς»
(Υ.Ο.Δ.Δ. 1121, ΑΔΑ: ΨΝΘ7469Β7Τ- ΨΣΨ) με θητεία έως
την 31.08.2026.
7. Την υπ’ αρ. 20227896/06.12.2022 πράξη του Πρύτανη «Καθορισμός του τομέα ευθύνης, μεταβίβαση
αρμοδιοτήτων στους τέσσερις (4) Αντιπρυτάνεις του
Πανεπιστημίου Πειραιώς και καθορισμός της σειράς αναπλήρωσης Πρύτανη» (Β’ 6241, ΑΔΑ: Ψ2ΩΤ469Β7Τ-ΒΓΧ).
8. Την υπ’ αρ. 20240738/19.02.2024 (ΑΔΑ: 95ΑΠ469Β7ΤΖΗ7) απόφαση του Πρύτανη περί 2ης ανασυγκρότησης
Συγκλήτου του Πανεπιστημίου Πειραιώς, ακαδημαϊκού
έτους 2023-2024.
9. Το π.δ. 52/2002 (Α’ 47) αναφορικά με την έγκριση
ίδρυσης και λειτουργίας του εργαστηρίου Θαλασσίων
Επιστημών-ΕΘΕ.
10. Την από 20.12.2023 απόφαση της Συνέλευσης του
Τμήματος Ναυτιλιακών Σπουδών της Σχολής Ναυτιλίας
και Βιομηχανίας του Πανεπιστημίου Πειραιώς για την
μετονομασία του εργαστηρίου Θαλασσίων ΕπιστημώνΕΘΕ.
11. Την απόφαση της Συμβουλευτικής Επιτροπής για τα
Πανεπιστημιακά Εργαστήρια (συνεδρία 7η/12.01.2024).
12. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού και του Προϋπολογισμού του Πανεπιστημίου Πειραιώς, αποφασίζουμε:
Τη μετονομασία του εργαστηρίου Θαλασσίων Επιστημών- ΕΘΕ του Τμήματος Ναυτιλιακών Σπουδών της
Σχολής Ναυτιλίας και Βιομηχανίας του Πανεπιστημίου
σε «Εργαστήριο Θαλασσίων Επιστημών, Τεχνολογίας και
Πληροφορικής» και αντικατάσταση του εσωτερικού κανονισμού του σύμφωνα με τις διατάξεις του ν. 4957/2022
και τον πρότυπο εσωτερικό κανονισμό λειτουργίας των
Πανεπιστημιακών Εργαστηρίων του Πανεπιστημίου Πειραιώς, ως ακολούθως:
Άρθρο 1
Ίδρυση
Tροποποιείται ο τίτλος του εργαστηρίου «Εργαστήριο
Θαλασσίων Επιστημών- ΕΘΕ» σε «Εργαστήριο Θαλασσίων Επιστημών, Τεχνολογίας και Πληροφορικής», το
οποίο εξυπηρετεί εκπαιδευτικές και ερευνητικές ανάγκες σχετικά με τα γνωστικά αντικείμενα του Θαλάσσι-
ου περιβάλλοντος, της Θαλάσσιας Τεχνολογίας και της
Πληροφορικής, τόσο μεμονωμένα όσο και συνδυαστικά.
Άρθρο 2
Αποστολή
Βασική αποστολή του Εργαστηρίου είναι:
α. Η κάλυψη των εκπαιδευτικών/διδακτικών αναγκών
των προγραμμάτων σπουδών του Τμήματος Ναυτιλιακών Σπουδών καθώς και άλλων Τμημάτων του Πανεπι-
στημίου σε θέματα που εμπίπτουν στα γνωστικά αντικείμενα του εργαστηρίου,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1983
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1983/01.04.2024
β. η ανάπτυξη ερευνητικών, αναπτυξιακών και συμβουλευτικών δραστηριοτήτων που εμπίπτουν στα γνω-
στικά αντικείμενα του εργαστηρίου,
γ. η κάθε μορφή συνεργασία με ερευνητικά κέντρα
και ακαδημαϊκά ιδρύματα της ημεδαπής και της αλλοδαπής και άλλους δημόσιους ή ιδιωτικούς φορείς που
θεραπεύουν ίδια ή παρεμφερή γνωστικά αντικείμενα με
αυτά του εργαστηρίου,
δ. η συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτικών
προγραμμάτων και γενικών δραστηριοτήτων συναφών
με τα επιστημονικά αντικείμενα του εργαστηρίου,
ε. η διοργάνωση επιστημονικών διαλέξεων, ημερίδων,
σεμιναρίων, συμποσίων, συνεδρίων, η πραγματοποίηση
δημοσιεύσεων και εκδόσεων, η διοργάνωση θερινών
σχολείων, όπως επίσης και η πρόσκληση Ελλήνων και
ξένων αναγνωρισμένων επιστημόνων,
στ. η παροχή υπηρεσιών σε ιδιώτες και κάθε νομικής
μορφής οργανισμούς κατά τα προβλεπόμενα από την
κείμενη νομοθεσία.
Άρθρο 3
Προσωπικό
1. Η τοποθέτηση των μελών Διδακτικού και Ερευνητικού Προσωπικού (Δ.Ε.Π.), Ειδικού Εκπαιδευτικού Προσω-
πικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.ΕΠ.) στα πανεπιστημιακά εργαστήρια πραγμα-
τοποιείται σύμφωνα με τη διαδικασία που προβλέπεται
από την κείμενη νομοθεσία.
2. Τα μέλη Δ.Ε.Π., Ε.Ε.Π, Ε.ΔΙ.Π. και Ε.Τ.Ε.Π. τοποθετούνται μόνο σε ένα (1) πανεπιστημιακό εργαστήριο του
Τμήματος στο οποίο ανήκουν ή σε διεπιστημονικό εργαστήριο που συμμετέχει το Τμήμα. Δύνανται να παρέχουν
τις υπηρεσίες τους σε περισσότερα από ένα (1) πανεπιστημιακά εργαστήρια του Πανεπιστημίου.
3. Στα πανεπιστημιακά εργαστήρια του Ιδρύματος
δύναται να τοποθετείται διοικητικό προσωπικό του Πανεπιστημίου, καθώς να απασχολούνται και οι ακόλουθες
κατηγορίες προσωπικού:
α. Επισκέπτες καθηγητές και επισκέπτες ερευνητές,
β. ερευνητές επί συμβάσει,
γ. πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργασί-
ας ορισμένου χρόνου σε περίπτωση εκτέλεσης έργων/
προγραμμάτων του πανεπιστημιακού εργαστηρίου,
δ. προσωπικό του Πανεπιστημίου για την εκτέλεση
πρόσθετου έργου επ’ αμοιβή.
Άρθρο 4
Διοίκηση- Αρμοδιότητες
1. Κάθε πανεπιστημιακό εργαστήριο διοικείται από τον
Διευθυντή του. Ως Διευθυντής πανεπιστημιακού εργαστηρίου εκλέγεται μέλος Διδακτικού Ερευνητικού Προ-
σωπικού (Δ.Ε.Π.), πλήρους απασχόλησης, της βαθμίδας
του Καθηγητή ή Αναπληρωτή Καθηγητή. Η θητεία του
Διευθυντή είναι τριετής. Η επανεκλογή του ίδιου προσώπου στο αξίωμα του Διευθυντή πανεπιστημιακού εργα-
στηρίου επιτρέπεται χωρίς περιορισμό θητειών. Δικαίωμα
υποβολής υποψηφιότητας για το αξίωμα του Διευθυντή
έχουν μέλη Δ.Ε.Π. που έχουν τοποθετηθεί και υπηρετούν
στο πανεπιστημιακό εργαστήριο και έχουν ίδιο ή συναφές
γνωστικό αντικείμενο με αυτό του εργαστηρίου.
2. Ο Διευθυντής του πανεπιστημιακού εργαστηρίου
είναι υπεύθυνος για την ασφαλή και σύννομη λειτουργία
του εργαστηρίου και επομένως α) για την ασφαλή και
προσήκουσα χρήση του εξοπλισμού αυτού και β) την
ορθή απογραφή των παγίων στοιχείων αυτού. Ειδικότερα έχει τις ακόλουθες αρμοδιότητες:
α. Προΐσταται και εποπτεύει τη λειτουργία του πανεπιστημιακού εργαστηρίου,
β. μεριμνά για την εφαρμογή του πρότυπου εσωτερικού
κανονισμού λειτουργίας των πανεπιστημιακών εργαστηρίων, του εσωτερικού κανονισμού λειτουργίας του πανεπι-
στημιακού εργαστηρίου, του εσωτερικού κανονισμού του
Πανεπιστημίου και των αποφάσεων των οργάνων του Πανεπιστημίου, καθώς και για την τήρηση της νομοθεσίας,
γ. έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (Ε.Λ.Κ.Ε.), ο οποίος διαχειρίζεται τους ίδιους
πόρους του πανεπιστημιακού εργαστηρίου,
δ. εισηγείται προς τον Πρύτανη την τοποθέτηση ή διάθεση διοικητικού προσωπικού του Πανεπιστημίου για
την υποστήριξή του,
ε. εισηγείται προς την Επιτροπή Ερευνών του Ε.Λ.Κ.Ε.
την πρόσληψη έκτακτου ερευνητικού, επιστημονικού
και λοιπού προσωπικού για τις ανάγκες του πανεπιστημιακού εργαστηρίου,
στ. υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους,
ζ. ασκεί κάθε άλλη αρμοδιότητα που ορίζεται στην
κείμενη νομοθεσία, τον εσωτερικό κανονισμό του Πανεπιστημίου και τον εσωτερικό κανονισμό λειτουργίας
του πανεπιστημιακού εργαστηρίου,
η. μεριμνά για την ασφάλεια του προσωπικού και των
φοιτητών στις διαδικασίες και τη μεθοδολογία εκτέλεσης
του έργου που τους ανατίθεται,
θ. διαχειρίζεται τον εξοπλισμό και τις υποδομές,
ι. αναθέτει τις αρμοδιότητες στους υπευθύνους για
την καταγραφή του εξοπλισμού, την απόσυρση του εξοπλισμού, την οικονομική διαχείριση, την κατανομή των
χώρων, τη διαχείριση των αναλωσίμων υλικών, τη συντήρηση του εξοπλισμού και υπογράφει κάθε έγγραφο
που αφορά στη λειτουργία του,
ια. μεριμνά για τη πιθανή διαπίστευση του πανεπιστημιακού εργαστηρίου, διακρίβωση του εξοπλισμού και
επικύρωση αναλυτικών μεθόδων,
ιβ. συντάσσει τριετή απολογισμό δραστηριοτήτων και
τον αποδίδει στη σχετική ακαδημαϊκή μονάδα όταν του
ζητηθεί.
3. Η διαδικασία εκλογής Διευθυντή πανεπιστημιακού
εργαστηρίου γίνεται όπως προβλέπεται από την κείμενη
νομοθεσία.
Άρθρο 5
Εγκατάσταση- Λειτουργία
1. Στο εργαστήριο δύναται να ανατεθεί χώρος από
το πανεπιστήμιο, κατόπιν σχετικού αιτήματος από τον
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1983/01.04.2024
Διευθυντή του. Το εργαστήριο εγκαθίσταται σε ασφαλείς
χώρους που παραχωρούνται από το Πανεπιστήμιο σε
αυτό για τη διεξαγωγή του έργου του. Ο χώρος διατίθεται
για την εγκατάσταση προσωπικού και την εγκατάσταση
οργάνων και του εξοπλισμού που είναι αναγκαίος για
τη διενέργεια των ερευνητικών, αναπτυξιακών και εκπαιδευτικών δραστηριοτήτων του. Επιπλέον του χώρου
αυτού, μπορεί να διατίθεται χώρος του Πανεπιστημίου
για την εγκατάσταση εξοπλισμού του εργαστηρίου. Το
εργαστήριο λειτουργεί κατά κανόνα τις εργάσιμες ημέρες και ώρες, σύμφωνα με τον εσωτερικό κανονισμό
λειτουργίας του Πανεπιστημίου Πειραιώς, ενώ δύναται
να λειτουργεί και σε άλλες μη εργάσιμες περιόδους, μετά
από έγκριση του Διευθυντή. Στο χώρο εγκατάστασης
τοποθετείται πινακίδα με τον τίτλο του εργαστηρίου.
2. Ο Διευθυντής ενημερώνεται πριν από τη διεξαγωγή
κάθε εργασίας, που γίνεται στο εργαστήριο στα πλαίσια ερευνητικού προγράμματος ή άλλου έργου, που
έχει αποφασισθεί και καθορίζει την προτεραιότητα στη
χρησιμοποίηση οργάνων και χώρων, σε περίπτωση που
δεν υπάρχει σχετική απόφαση.
3. Σε περίπτωση που το εργαστήριο έχει δικό του
χώρο, όπως αυτός προβλέπεται από την ανάθεση αυτού από το Πανεπιστήμιο, ο Διευθυντής επιβλέπει την
εν γένει λειτουργία του εργαστηρίου, τη χρησιμοποίηση
οργάνων και υλικών που ανήκουν σ’ αυτό, την παραμονή
των εργαζομένων (προσωπικού, φοιτητών, επισκεπτών),
στους χώρους, καθώς και στην προστασία των οργάνων
και εγκαταστάσεων του εργαστηρίου από βλάβες.
4. Η χρησιμοποίηση του εξοπλισμού του εργαστηρίου
επιτρέπεται μόνο στο προσωπικό του ή άλλους ερευνητές, που έχουν ειδική επί των οργάνων αυτών εκπαίδευ-
ση και εξουσιοδότηση από τον Διευθυντή αυτού. Κινητά
όργανα και εξοπλισμός ή άλλες συσκευές, τα οποία παραδίδονται στα μέλη των εργαστηρίων για τη διεξαγωγή
εργασιών, επιστρέφονται, μετά τη χρησιμοποίησή τους,
στην κατάσταση που είχαν παραδοθεί.
5. Η χρήση των πανεπιστημιακών εργαστηρίων επιτρέπεται μόνο σε άτομα που ανήκουν στην ακαδημαϊκή
κοινότητα του Ιδρύματος και, συγκεκριμένα, σε άτομα
που ανήκουν στις εξής κατηγορίες: (α) μέλη Δ.Ε.Π. και
λοιποί διδάσκοντες, (β) προπτυχιακοί μεταπτυχιακοί
φοιτητές και υποψήφιοι διδάκτορες, (γ) ερευνητές, (δ)
τεχνικό και εκπαιδευτικό προσωπικό, (ε) σπουδαστές και
εκπαιδευτές προγραμμάτων επιμόρφωσης που διοργανώνει το Ίδρυμα, (στ) διοικητικοί υπάλληλοι.
6. Πρόσωπα που δεν ανήκουν στις παραπάνω κατηγορίες μπορούν, κατ’ εξαίρεση, να χρησιμοποιήσουν τα
πανεπιστημιακά εργαστήρια μόνο μετά από άδεια του
Διευθυντή του πανεπιστημιακού εργαστηρίου.
7. Κάθε εργαζόμενος ή επισκέπτης στις εγκαταστάσεις του πανεπιστημιακού εργαστηρίου οφείλει να τηρεί
τους κανόνες υγιεινής και ασφάλειας που έχει θεσπίσει
το Πανεπιστήμιο.
8. Η χρήση του εργαστηριακού εξοπλισμού επιτρέπεται μόνο στο επιστημονικό προσωπικό ή σε άλλους ερευ-
νητές που έχουν εκπαιδευτεί στη χρήση συγκεκριμένων
οργάνων και έχουν εξουσιοδοτηθεί από τον Διευθυντή
του Πανεπιστημιακού εργαστηρίου.
Άρθρο 6
Έσοδα
1. Τα έσοδα του εργαστηρίου προέρχονται από:
α. Την εκτέλεση ερευνητικών/αναπτυξιακών προγραμμάτων, και εκπαιδευτικών/επιστημονικών δράσεων που πραγ-
ματοποιούνται για ίδιο λογαριασμό ή λογαριασμό τρίτων.
β. Την παροχή υπηρεσιών σύμφωνα με τη κείμενη
νομοθεσία.
γ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
δ. Τις κληρονομίες, τις δωρεές και τις κληροδοσίες που
καταλείπονται στο Πανεπιστήμιο Πειραιώς για τους σκοπούς του εργαστηρίου.
ε. Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας και τη διάθεση
ερευνητικών και εν γένει επιστημονικών προϊόντων που
ανήκουν ή παρήχθησαν στο εργαστήριο.
στ. Από κάθε άλλη νόμιμη πηγή.
2. Η οικονομική διαχείριση κάθε είδους πόρων που
προέρχονται από την παροχή υπηρεσιών μέσω πανεπιστημιακών εργαστηρίων του Πανεπιστημίου, πραγματο-
ποιείται μέσω έργων/προγραμμάτων του Ειδικού Λογαριασμού Κονδυλίων Έρευνας (Ε.Λ.Κ.Ε.). Τα έσοδα από την
παροχή υπηρεσιών μέσω πανεπιστημιακών εργαστηρίων
εισπράττονται από τον Ε.Λ.Κ.Ε. του Πανεπιστημίου και
εγγράφονται στον προϋπολογισμό έργου/προγράμματος
του Εργαστηρίου και στον προϋπολογισμό του Ε.Λ.Κ.Ε.
3. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών του Ε.Λ.Κ.Ε., καθορίζεται το ποσοστό παρακράτησης επί των εσόδων που
προέρχονται από την παροχή υπηρεσιών των πανεπιστημιακών εργαστηρίων του Πανεπιστημίου (σύμφωνα με
την κείμενη νομοθεσία) και το ποσοστό που διατίθεται
για τη δημιουργία έργου για την κάλυψη ερευνητικών,
αναπτυξιακών και λειτουργικών αναγκών του εργαστηρίου, στο οποίο ορίζεται ως επιστημονικός Υπεύθυνος ο
Διευθυντής του πανεπιστημιακού εργαστηρίου.
4. Με απόφαση του Συμβουλίου Διοίκησης, κατόπιν
εισήγησης του Διευθυντή του πανεπιστημιακού εργαστηρίου, είναι δυνατή η ανάθεση της οικονομικής δια-
χείρισης των πόρων που προέρχονται από την παροχή
υπηρεσιών του πανεπιστημιακού εργαστηρίου στην
Εταιρεία Αξιοποίησης και Διαχείρισης της Περιουσίας
του Πανεπιστημίου (εφόσον συσταθεί). Με όποια απόφαση καθορίζεται το ποσοστό παρακράτησης επί των
πόρων του, το οποίο παρακρατάται υπέρ της Εταιρείας.
5. Οι πόροι που προέρχονται από την παροχή υπηρεσιών μέσω πανεπιστημιακών εργαστηρίων αποτελούν
ιδιωτικούς πόρους του Πανεπιστημίου. Ενδεικτικά δύνανται να καλύπτουν δαπάνες για αμοιβές πρόσθετου
ερευνητικού, επιστημονικού, διοικητικού, τεχνικού και
λοιπού προσωπικού του πανεπιστημιακού εργαστηρίου,
πρόσθετες αμοιβές των μελών του μόνιμου προσωπικού
του Εργαστηρίου, μελών Διδακτικού Ερευνητικού Προσωπικού (Δ.Ε.Π.), Εργαστηριακού Διδακτικού Προσωπι-
κού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.), Ειδικού Εκπαιδευτικού Προσωπικού (Ε.Ε.Π.)
και διοικητικού προσωπικού, δαπάνες μετακινήσεων,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1983/01.04.2024
δημοσιεύσεων, οργάνωσης συνεδρίων, καθώς και δημόσιων συμβάσεων για την προμήθεια αναγκαίων ειδών για
την ορθή και εύρυθμη λειτουργία των πανεπιστημιακών
εργαστηρίων και των δραστηριοτήτων τους.
Άρθρο 7
Τηρούμενα βιβλία
Για τις ανάγκες εκάστου εργαστηρίου τηρούνται τα ακόλουθα βιβλία και στοιχεία σε έντυπη ή ηλεκτρονική μορφή:
1. Πρωτόκολλο εισερχομένων και εξερχομένων εγγράφων,
2. βαθμολόγιο φοιτητών (τηρείται στο class web),
3. κατάλογος επιστημονικών βιβλίων και περιοδικών,
4. κατάλογος οργάνων,
5. βιβλίο περιουσιακών στοιχείων,
6. φάκελο οικονομικών στοιχείων κάθε έτους,
7. αρχείο ερευνητικών προγραμμάτων.
Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από ειδικές διατάξεις ή κρίνεται απαραίτητο.
Άρθρο 8
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 19 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ

[Source: 20240201983.pdf | Tokens: 14230]